作者:無名氏
標題:施仁義劉弘嫁婢・折桂令
內容:俺一家兒祭賽你個城隍增福威靈，(二神雲)奇童皆是俺二神之功也。(正末唱)保護的俺十三歲蒙童，金榜上標名。(李遜雲)吾神又將小女桂花，配與奇童為妻。則為你恤孤念寡，敬老憐貧，因此感動天地也。(正末唱)想當初都只為這個劉弘，騰雲駕霧，直至天庭。(李遜雲)奉上帝敕令，特來增福延壽也。(正末唱)您兩個奏上帝把咱家壽增，保舉的俺輩輩兒崢嶸。(雲)聖賢那。(唱)量這一個愚魯的鯫生，無德無能，俺一家兒禮拜磕頭，感謝神明。(李遜、裴使君雲)則為你積功累行陰功厚，佈德施恩神天祜。則為你行盡仁義禮智信，今日個保全你那妻財子祿壽。